Orrilan kartano

Orrilan kartano on Nastolassa Villähteen Orrilanmäellä sijaitseva kartano. Kartano oli alun perin talonpoikaistila josta tuli kruununvouti Henrik Falckin aikana ratsutila. Kartano sai nimensä sen omistajaksi 1667 tulleen Orimattilan kirkkoherran Axel Orraeuksen (k. 1676) mukaan.Nastola-tietoa : Orrilan kartano Nastola Orrilanmäen kulttuurimaisema Luettu 16.1.2017.

Kartano siirtyi 1895 sveitsiläisen juustomestari Kristian Pfäfflin haltuun ja tämä perusti kartanoon vuonna 1896 juustomeijerin joka toimi vuoteen 1954 saakka.Arno Forsius : Sveitsiläiset juustonvalmistajat Päijät-Hämeessä  Stauffer-suku on omistanut kartanon vuodesta 1927 alkaen. Talvi- ja jatkosodan jälkeen kartanon maita luovutettiin siirtoväelle.

Orrilan kartanon vanha päärakennus on peräisin 1870-luvulta ja väentupa on vuodelta 1896. Tiilestä muuratut meijeri ja sikala ovat vuosilta 1946–1947, talli vuodelta 1925 ja entinen viljamakasiini 1930-luvulta.

 Lähteet 

Luokka:Nastolan kartanot
Luokka:Suomen 1800-luvulla rakennetut rakennukset ja rakennelmat